NaiveNeuron/SloPal huggingface dataset:
J. Podmanický, poslanec: (2007-02-06):
Hlavným cieľom  vypracovania tohto návrhu zákona je zjasniť, skonkretizovať a spresniť tie ustanovenia pôvodného zákona, ktoré boli nejasné, nepresné, vágne, a teda ľahko zneužívateľné. Prax v poslednom období ukázala, že sa nám začali objavovať spoločenské, sociálne skupiny, ktoré nemali nič spoločné s cirkvami, nemali nič spoločné s náboženskými spoločnosťami, napriek tomu sa chceli dať zaregistrovať ako cirkvi alebo ako náboženské spoločnosti a takýmto spôsobom chceli sa napojiť na štátny rozpočet a čerpať z neho finančné prostriedky. Spôsobilo to predovšetkým ustanovenie zákona, ktoré kládlo ako podmienku na zaregistrovanie povinnosť cirkvi alebo náboženskej spoločnosti predložiť 20 000 podpisov sympatizantov. Takéto podpisy sa dali, samozrejme, ľahko zozbierať. Stačilo si zabezpečiť nejakých aktivistov, posadiť ich na rušnú ulicu a tí boli schopní v priebehu niekoľkých dní, nanajvýš týždňov zozbierať podpisy 20 000 ľudí, ktorí často ani nevedeli, čo podpisujú, často boli príslušníkmi iných cirkví, iných náboženských spoločností. Napriek tomu sa podpísali pod takéto petície a takáto spoločnosť mohla byť zaregistrovaná. Objavili sa nám naozaj rozličné recesistické skupiny, ktoré doslova si robili posmech z náboženstva, robili si posmech z viery a chceli využiť medzeru v súčasne platnom zákone. Určitá diskusia ohľadom tohto zákona sa už začala. Možno ste zaregistrovali, že aj do rozpravy okolo tohto zákona vstúpil aj generálny prokurátor Slovenskej republiky. A používa  sa taký pseudoargument, že aj súčasný platný zákon a zvlášť táto novela obmedzuje náboženské práva, a teda sú do určitej miery protiústavné. Ja chcem hneď tu zdôrazniť, že tento zákon absolútne nerieši otázku náboženských práv a slobôd. Naopak, plne ich rešpektuje, tak ako sú zaručené a garantované ústavou. Aj dnes tie spoločnosti, tie skupiny, ktoré chcú vyvíjať svoju náboženskú činnosť a nie sú registrované, môžu svoje presvedčenie, svoju vieru ďalej rozvíjať, môžu sa jej venovať a nemusia byť pritom zaregistrované. Takže vonkoncom nejde v tomto návrhu zákona ani v pôvodnom zákone o nejaké protiústavné ustanovenia. Ja si myslím, že na  krátke predstavenie tohto návrhu zákona to stačí. Ak vyplynú  z rozpravy nejaké otázky alebo námety, tak budeme môcť o tom sa porozprávať. Ďakujem, pán predsedajúci.
Viskupič, Jozef, poslanec NR SR (2015-12-08):
Ďakujem. Ja si pomaly zvykám na tieto ad hominem útoky, kde idete po členkoch a pod pás, ale nechajme to tak. Ja by som vám chcel povedať, že, haló, pán minister, budíček! Vy hovoríte pánovi Zajacovi, že nechodí do roboty. Vy ste, tá debata nezačala, keď ja som vystúpil, tu vystúpilo osem ľudí v rozprave písomne prihlásených. Diala sa rozprava o skrátenom legislatívnom konaní a predtým sa diala rozprava o prvom čítaní. Čiže dobré ráno, pán minister, že ste prišli! A ten výbor, keď už teda musíte ísť po členkoch, sa volá pre kultúru a médiá. Ja som hovoril, internet pre mňa, a dúfam, že aj pre vás, bude médium. Ja som tu jediný poslanec tohoto pléna, ktorý iniciuje dlhodobo a veľmi kontinuálne a tešil sa, že digitálny šampión tejto krajiny, ktorým je v súčasnosti predseda parlamentu, by mohol povoliť s hlasom aj vašich poslancov komisiu, ktorá by sa internetizácii, digitalizácii a internetu venovala. Ja som hovoril striktne o tom, že v rozprave o právnych veciach tu bolo ix kolegov, ku ktorému ste sa jednému jedinému nevyjadrili. Vy ste vecne príslušný pre mnohé veci, ale internetu sa nerozumiete. Sloboda internetu, ktorú ja aj vo vláde Ivety Radičovej proti vtedy rezortnému ministrovi pánovi Miklošovi som jediný poslanec parlamentu, ktorý ju bránil. A ja viem, že sledujete internetové stránky. Nemusíte tu v priamom prenose o tom hovoriť, ale teraz to chcete robiť na základe zákona a s tým je problém. Lebo problém dvojrýchlostného internetu a problém červeného tlačítka je obrovský problém v Európe. A teda úplne na záver vám poviem. Toto plénum parlamentu mňa zvolilo ako predsedu Národného bezpečnostného úradu. Zastávam tú funkciu aj hlasmi, to je váš štátny tajomník, a tam ja sedím a venujem sa otázkam bezpečnosti. Môžte sa mračiť, koľko chcete. Aj vaši poslanci ma tam, myslím si... (Prerušenie vystúpenia časomerom. Reakcie z pléna.)
Zmajkovičová, Renáta, podpredsedníčka NR SR (2014-10-16):
Ďakujem, pán spravodajca. Otváram rozpravu. Do rozpravy som dostala dve písomné prihlášky, za poslanecký klub MOST – HÍD pani poslankyňa Žitňanská a potom pán poslanec Hlina. Nech sa páči, pani poslankyňa Žitňanská.
Goga, Pavol, poslanec NR SR (2015-05-14):
Druhý v rozprave vystúpil pán poslanec Érsek, ktorý podal dva pozmeňujúce a doplňujúce návrhy. Najprv budeme hlasovať o prvom návrhu, ktorý obsahuje 3 body, o ktorých budeme hlasovať spoločne. Prosím, pán predseda, dajte o tomto návrhu hlasovať.
Vášáryová, Magdaléna, poslankyňa NR SR (2013-06-20):
Pán minister, nepodceňujte ma toľko, ja som hovorila s viacerými vydavateľmi. Ja viem veľmi dobre, prečo vydavatelia tento dodatok, ktorý sa schováva pod európsku smernicu, potrebujú. Viem to veľmi dobre. A vy to tiež viete, viete to tiež veľmi dobre. Viete, že to naši susedia nemajú, a vedia veľmi dobre, prečo niečo také nemajú. Vy máte za sebou 83 poslancov, a ja som osamelá, ale je mojím právom na to upozorniť. Upozorniť na to, že prijímame v európskej smernici niečo, čo v tejto európskej smernici nie je. A zostane to zapísané. A keď budeme mať s tým problémy, lebo s tým problémy budeme mať, tak to jednoducho nepadne na hlavu Európskej komisie, ale nám, tak ako nám to patrí.
Nachtmannová, Oľga, poslankyňa NR SR (2014-11-10):
Ďakujem pekne za slovo. Pán predseda, vy ste tu jasne načrtli, o akú špinavú hru v tomto prípade ide. A v takýchto situáciách si fakt treba vždy položiť otázku: Cui prodest? Vy ste aj naznačili, respektíve – naznačili – my to všetci vidíme, vidíme, odkiaľ sú ťahané nitky. Ja som si pred chvíľočkou z úst tohto pána vypočula, ako pán Grendel bol obvinený, že sa to spriahlo vo vašom tábore minulý týždeň (reakcie z pléna), minulý týždeň... (Reakcie z pléna.) A ja by som rada pánovi Lipšicovi povedala, že táto kauza začala figurovať, lebo som si to zadala do Googlu, stačí dať heslo Gábor Grendel – krátenie dane, a prvý dátum je 28. september. Tak ťažko môžte obviňovať, že to vzniklo v týchto dňoch. A ďalej v Topkách som si našla, že bolo dané obvinenie koncom, konkrétne je tu dátum, teda uznesenie o začatí trestného stíhania zo dňa 24. 10. 2014. Takže, pán Lipšic, klamete, zavádzate, rozvirujete tu rôzne hry. Skutočne, ak ste človek, o ktorom stále hovoríte, lenže vy ste aj o pánovi Grendelovi hovoril neustále, že to je čestný človek, prečo vás nezaujíma, či skutočne tú daň krátil, alebo nie? Pretože podľa faktov, ktoré sú uverejnené v článku na stránke Lipšic.net, sú tam tie faktúry aj ukázané, prefotené. Tak ten jeho príjem bol podstatne vyšší. Takže ospravedlňte sa pánovi predsedovi! Rovnako vás k tomu vyzývam.
V. Novotný, poslanec: (2007-07-02):
Tá prvá sentencia je o zdravotných poisťovniach. Ja som sa na to opakovane pýtal, ale odpoveď od pána ministra nedostávam. Prečo vlastne chce Smer vyvlastniť zdravotné poisťovne, keď v roku 2006 celý svoj zisk, kladný hospodársky výsledok vrátili do systému? Tak ja teraz na to odpoviem. Chce ich vyvlastniť preto, lebo chce prostredníctvom jednej štátnej zdravotnej poisťovne, v ktorej budú len nominanti strany Smer a koaličných partnerov, ovládať 87 mld. disponibilných zdrojov v rezorte zdravotníctva. Chce ich deliť nekompetentnými rozhodnutiami, chce rozhodovať, ktorá nemocnica bude žiť, ktorá nie, kde kúpime aký oftalmologický prístroj, aké CT, akú magnetickú rezonanciu, podľa možností CT, ktoré stojí 15 mil., kedy nakúpime za 80 mil., príp. aj viac mil., aby sa to všetkým rentovalo. A veľmi pekne si hovoril, pán poslanec, aj o neziskových organizáciách. Je to skutočne tak, ako si povedal. Problémom neziskových organizácií nie je ich nerentabilnosť ani to, že tam štát dával peniaze, ani to, že to vraj ovládajú nejaké sily, temné sily, ktoré tunelujú tieto neziskové organizácie, ale to, že tam nie sú nominanti strany Smer. To je najväčší problém. Keď zmenia zákon o neziskovkách a pre zmenu do správnych rád napchajú svojich nominantov, potom budú tieto neziskové organizácie už o. k. Trošku si ešte nevšimli predstavitelia strany Smer, že fungovanie v správnych radách v neziskových organizáciách je bezplatné. Oni to určite zmenia.
P. Hrušovský, predseda NR SR: (2004-12-15):
Páni poslanci, ešte predtým... (Reakcia z pléna.) Pán poslanec Cabaj, nikto z prihlásených poslancov do bodu programu interpelácie nechcel vystúpiť na tejto schôdzi. Pán poslanec Miklušičák predložil návrh, hlasujeme. (Hlasovanie.) 103 prítomných, 67 za návrh, 8 proti, 25 sa zdržalo, 3 nehlasovali. (Sústavný ruch v sále.) Páni poslanci! Návrh sme schválili. Prosím ďalší návrh, pán poslanec. J. Miklušičák, poslanec: Pán predseda, dajte hlasovať o tom, že predmetný návrh zákona bude pridelený ústavnoprávnemu výboru, Výboru Národnej rady Slovenskej republiky pre financie, rozpočet a menu, výboru pre verejnú správu a výboru pre ľudské práva, národnosti a postavenie žien s tým, že určené výbory prerokujú návrh zákona v druhom čítaní do 27. januára 2005 a gestorský výbor do 28. januára 2005 s tým, že gestorský výbor bude ústavnoprávny výbor. Pán predseda, dajte hlasovať.
Vons, Peter, poslanec NR SR (2020-09-17):
Vážený pán predsedajúci, v rozprave nevystúpili žiadni poslanci, nebol podaný pozmeňujúci a doplňujúci návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 6 spoločne s odporúčaním gestorského výboru schváliť.
Paška, Pavol, predseda NR SR (2012-07-31):
Pán poslanec, vaša reakcia, nech sa páči.
Danko, Andrej, predseda NR SR (2019-02-14):
Teraz pri plnej vážnosti a aj vzhľadom na záujem verejnosti, aj na sledovanie tejto sály vás prosím o naozaj, ak trváte o hlasovaní týchto návrhov, v písomnej podobe alebo, ak dovolíte, nebudem o nich hlasovať. Sťahujete návrhy obaja? Pán poslanec Matovič, môžem brať, že aj vy stiahnete? Áno. Ďakujem. Takže pristúpime len k návrhu pána poslanca Číža, ktorý v mene troch klubov navrhuje presunutie hlasovania o tejto závažnej spoločenskej veci na 17. hodinu. Prosím, prezentujme sa, panie poslankyne, páni poslanci, a hlasujme. (Hlasovanie.) Ďakujem. Prítomných 143, za 77, proti 62, zdržali sa 4. Konštatujem, že uvedený návrh sme schválili. Prerušujem teda rokovanie o tomtom bode programu do 17.00 hodiny, kedy budeme pokračovať hlasovaním. Ďakujem. (Reakcie z pléna.) A ospravedlňujem sa, ešte je hodina otázok, samozrejme, že dnes o 14.00 hodine. (Prerušenie rokovania o 11.07 hodine.) (Pokračovanie rokovania o 14.00 hodine.)
Jurinová, Erika, podpredsedníčka NR SR (2012-07-31):
Ďakujem. Pán poslanec Brocka, nech sa páči.
Glváč, Martin, podpredseda NR SR (2019-10-18):
Ďakujem. S faktickou poznámkou nikto. Končím možnosť prihlásiť sa. Pýtam sa, či sa chce do rozpravy prihlásiť niekto ústne. Jeden poslanec. Končím možnosť prihlásiť sa. Nech sa páči, pán poslanec Pčolinský.
Panáček, Milan, poslanec NR SR (2012-09-11):
Vážený pán predseda, prosím, dajte hlasovať o vládnom návrhu zákona s odporúčaním gestorského výboru schváliť.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 27 druhého v poradí prvého pozmeňujúceho návrhu poslanca Galka. (Hlasovanie.) Prítomných 139 poslancov, za 17, proti 77, zdržalo sa 45. Tento bod sme neschválili.
Paška, Pavol, predseda NR SR (2012-09-12):
Hlasujeme o procedurálnom návrhu vrátiť na prepracovanie zákon. (Hlasovanie.) 145 prítomných, 56 za, 81 proti, 8 sa zdržali. Tento návrh sme neschválili.
Pellegrini, Peter, predseda NR SR (2015-09-30):
Prezentujme sa a hlasujme o pozmeňujúcom návrhu pani poslankyne Vášáryovej o bodoch 1 a 2 spoločne. (Hlasovanie.) Prítomných 134 poslancov, za hlasovalo 133 poslancov, zdržal sa 1 poslanec. Konštatujem, že pozmeňujúci návrh pani poslankyne Vášáryovej sme schválili.
Verešová, Anna, poslankyňa NR SR (2016-11-22):
Dobre, ďakujem. Zároveň sa v novom odseku 21 zabraňuje retroaktivite pôsobenia navrhovanej právnej úpravy vo vzťahu k VZN obce o zákaze vybraných hazardných hier na jej území. Zároveň žiadam vyňať body 7 a 8 zo spoločnej správy na osobitné hlasovanie. Vážené panie poslankyne, páni poslanci, uchádzam sa o vašu podporu a dovoľujem si vás požiadať o podporu tohto pozmeňovacieho a doplňujúceho návrhu. Verím, že budete hlasovať v prospech občanov. Ďakujem pekne.
Ďuriš Nicholsonová, Lucia, podpredsedníčka NR SR (2017-10-18):
Vyhlasujem rozpravu k tomuto bodu za skončenú. Chcem sa opýtať pána navrhovateľa, či chce ešte niečo dodať. Pán poslanec navrhovateľ, pán poslanec Viskupič, záverečné slovo, chcete niečo dodať? (Reakcia navrhovateľa.) Nie je tomu tak. Pán spravodajca? Nie je tomu tak. Prerušujem rokovanie o tomto bode programu. (Reakcie z pléna.) To je o tom, že muži nevedia robiť dve veci naraz proste. To tak je. (Reakcia z pléna.) Ďalej by sme mali pristúpiť k prvému čítaniu o návrhu poslancov Jozefa Mihála, Simony Petrík. Nie sú v rokovacej sále. Tento návrh už raz stratil poradie. Ďalším bodom programu je prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Kecskésa, Stanislava Drobného a Martina Beluského na vydanie zákona o Domobrane a o zmene a doplnení niektorých zákonov . Návrh zákona je uverejnený ako tlač 717, návrh na jeho pridelenie na prerokovanie výborom je v rozhodnutí pod číslom 737. Dávam slovo pánovi poslancovi Schlosárovi, aby predmetný návrh zákona uviedol. Nech sa páči.
Nehézová, Jana, poslankyňa NR SR (2018-02-14):
Ďakujem za slovo. Vážené kolegyne, kolegovia, v rozprave vystúpili štyria páni poslanci. Prosím, pán predsedajúci, aby ste dali hlasovať o tom, že Národná rada sa rozhodla prerokovať predložený návrh zákona v druhom čítaní.
Kremský, Peter, poslanec NR SR (2022-09-27):
Ďakujem, pán predsedajúci. Pán kolega Kazda, ja to skúsim tak kultivovanejšie. Vieš, že sa zhodujeme v mnohých názoroch, ale myslím si, že to, čo teraz si použil, to bolo také miešanie hrušiek s jablkami, lebo postavil si do rozporu, do protikladu záujem firiem, záujem ľudí. Prvá vec je, aj v tých firmách robia ľudia, aj ich vedú ľudia, ale okej, ale ide o to, že tu nejde o to, že keď pomôžeme ľuďom, občanom, domácnostiam, že uškodíme firmám. Neviem, aké firmy poškodzuje tento návrh zákona, táto novela. Práve firmy sú tie, ktoré sú najviac ohrozené týmto nárastom cien energií. Ja dostávam kopu listov, kde tie firmy sú zúfalé, pretože, poviem príklad, podiel elektriny na nákladoch sa im zvýšil z 3 % na 20 %. Proste tie firmy nie sú schopné uplatiť ani zálohy na tie energie. Zálohy sa im zvýšili päťnásobne, šesťnásobne a ony nemajú stratu, ony nie sú v strate, ony nie sú ohrozené tým, že by nemali biznis alebo nevedeli vyrábať so ziskom. Ony proste nemajú dosť peňazí, dosť kešu na zaplatenie záloh na energie veľmi často. Proste toto je situácia, ktorá nám môže položiť polovicu ekonomiky. Čiže, čiže ja si myslím, že vláda ani nemusí nikoho nútiť šetriť. Táto situácia nás všetkých núti šetriť. Všetkých nás núti prepočítavať a premyslieť si, či naozaj chceme kúpiť aj toto, či chceme kúriť na toľko stupňov, či proste koľko chceme natankovať a tak ďalej. Proste tá situácia nás núti šetriť, ale nemôžme šetriť na jedle tak, že nebudeme týždeň jesť, hej? Možno ja by som to vydržal, ale starší ľudia, deti a tak ďalej. Takisto nemôže nútiť ľudí, aby nekúrili.
Antal, Peter, poslanec NR SR (2019-09-11):
Ďakujem pekne za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní.
Brixi, Otto, poslanec NR SR (2012-09-25):
Ďakujem pekne, pani predsedajúca. Pani kolegyňa Nicholsonová, samotný návrh zákona, aj keď... (Prerušenie vystúpenia predsedajúcou.)
Sulík, Richard, predseda NR SR (2010-11-05):
Dobré ráno prajem. Ctené poslankyne a poslanci, poprosil by som vás dostaviť sa do rokovacej miestnosti, budeme pokračovať ôsmou schôdzou. Dobré ráno, dámy a páni, poprosil by som vás, keby ste sa mohli usadiť, otváram tretí deň 8. schôdze Národnej rady. Na dnešnom rokovacom dni o ospravedlnenie svojej neúčasti písomne požiadali poslanci: Abrhan, Kovačócy, Osuský, Švantner, Vášáryová a pán poslanec Zelník. Pokračujeme v prerušenej rozprave v prvom čítaní o návrhu poslancov Národnej rady Slovenskej republiky Gábora Gála, Pavla Kuboviča a Szilárda Somogyiho na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Poprosím pánov poslancov Gábora Gála a Alexandra Slafkovského, aby zaujali miesta pre navrhovateľa a spravodajcu. Do rozpravy sú ešte prihlásení ústne pán poslanec Ondruš, Číž, Matovič a Kubovič. Dávam slovo pánovi poslancovi Ondrušovi. Konštatujem, že nie je tu. Pán poslanec Číž, tiež sa tu nenachádza. Pán poslanec Matovič a pán poslanec Kubovič. Vyhlasujem všeobecnú rozpravu k tomuto bodu za skončenú. Chce k rozprave zaujať stanovisko navrhovateľ? Nie. Spravodajca? Áno? Nech sa páči.
Kadúc, Miroslav, poslanec NR SR (2014-04-02):
Ďakujem pekne. A podobne, ako kolega predo mnou, ja s kolegom Chrenom sťahujeme tlač 917, keďže sa tu rozprúdila diskusia a tie nápady niektoré vyzerajú byť dobré a týmto aj verejne chcem, (smiech v sále) týmto aj verejne chcem vyzvať možno kolegu Hlinu, pani Žitňanskú, prípadne Gábora Gála do 20. 4. my očakávame vaše nápady, kľudne ich zapracujeme.
Kaliňák, Robert, podpredseda vlády a minister vnútra SR (2017-01-31):
Ďakujem pekne. Ja možno len jednu poznámku, pán podpredseda, sa len veľmi ospravedlňujem, je to trochu taká schizofrénia, keď na jednej strane pán Simon, teda už škoda, že odišiel, sa chcel opýtať a potom nepočkal, hovorí o tom, že štát nikdy pracované miesta nevytvára, keď hovoríme o tom, že sa podporíme o vytvorenie stotisíc pracovných miest, že to s vládou nič nemá, a teraz tvrdí, že, naopak, má. Jednoducho vec je tá, že ho vytvára ten investor, ktorý príde, a ak má záujem si pozvať svojich manažérov, aby preniesli know-how a technológiu do nového závodu, tak sa tomu, samozrejme, brániť nedá... (Prerušenie vystúpenia predsedajúcim.)
Maďarič, Marek, minister kultúry SR (2014-01-29):
Ďakujem, pán podpredseda. Vážené dámy poslankyne, vážení páni poslanci, vládny návrh zákona o divadelnej činnosti a hudobnej činnosti, ktorý predkladám, vypracovalo ministerstvo kultúry na základe Plánu legislatívnych úloh vlády Slovenskej republiky na rok 2013. Divadelná činnosť je v súčasnosti upravená zákonom o divadelnej činnosti. V právnom poriadku Slovenskej republiky absentuje právna úprava hudobnej činnosti, postavenie profesionálnej hudobnej inštitúcie, ako aj vymedzenie pojmu „hudobný umelec“ a ako ukazuje prax s odstupom rokov, je potrebné nanovo upraviť, respektíve doplniť aj niektoré ustanovenie týkajúce sa divadelnej činnosti. Predložený návrh zákona upravuje komplexne divadelnú činnosť, aj hudobnú činnosť, pričom rešpektuje osobitosti ich tvorivého procesu. Vytvára podmienky na rozvoj profesionálnej divadelnej činnosti a profesionálnej hudobnej činnosti a dostupnosť umeleckej tvorivosti občanov v rôznych regiónoch Slovenska. V prípravnej fáze tvorby zákona ministerstvo kultúry prizvalo k spolupráci aj zástupcov profesionálnych divadelných a hudobných inštitúcií, profesijných a odborových združení s cieľom čo najlepšie zohľadniť poznatky z praxe. Ustanovenie týkajúce sa pracovnoprávnych vzťahov konzultovalo v procese prípravy ministerstvo kultúry s Ministerstvom práce, sociálnych vecí a rodiny Slovenskej republiky. Návrh zákona reflektuje aktuálny vývoj v daných oblastiach umenia, vytvára podmienky na divadelnú tvorbu a hudobnú tvorbu ako výsledky osobitného procesu vzájomne súvisiacich umeleckých, umelecko-technických a organizačných aktivít. V nadväznosti na tieto špecifiká sa navrhovanou právnou úpravou dopĺňanú, aj modifikujú ustanovenia doteraz platného zákona, ktorý upravuje zriaďovanie, zakladanie, zlučovanie, zrušovanie postavení a činnosť divadiel a pracovnoprávne vzťahy divadelných umelcov. Okrem týchto úprav precizujeme podmienky vzniku nároku na osobitý príspevok pre určené kategórie divadelných a hudobných umelcov, ktorí z objektívnych príčin nemôžu naďalej vykonávať umeleckú činnosť na úrovni požadovaných umeleckých kritérií a zároveň upresňujeme aj okruh poberateľov osobitného príspevku o skupinu umelcov, ktorí boli zamestnancami štátnych divadiel a v súčasnosti sú zamestnancami divadiel v zriaďovateľskej pôsobnosti samosprávnych krajov, ako aj umelcov, ktorí boli zamestnancami Vojenského umeleckého súboru alebo Symfonického orchestra Slovenského rozhlasu. Navrhovaná právna, navrhovaná úprava zákona sa vzťahuje na všetky profesionálne divadlá a profesionálne hudobné inštitúcie vrátane divadiel a profesionálnych súborov národnostných menšín, bez ohľadu na to, kto je ich zriaďovateľom alebo zakladateľom, ako aj  na divadlá a hudobné inštitúcie, ktorých postavenie upravuje osobitný predpis, teda na Slovenské národné divadlo a Slovenskú filharmóniu. Ďakujem pekne.
Laurenčík, Milan, podpredseda NR SR (2021-02-24):
Prezentujme sa a hlasujme. (Hlasovanie.) Prítomných 109, za 73, proti 24, zdržalo sa 11, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Na základe rozhodnutia Národnej rady o skrátenom legislatívnom konaní teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov . Vládny návrh zákona je uverejnený ako tlač 432, návrh na jeho pridelenie na prerokovanie výborom je v rozhodnutí č. 423. Prosím pána ministra dopravy a výstavby Slovenskej republiky Andreja Doležala, aby vládny návrh zákona uviedol. Pán minister, nech sa páči, rečnícky pult je váš.
Pfundtner, Edita, poslankyňa NR SR (2016-12-06):
Ďakujem pánovi poslancovi Petrákovi za jeho príhovor. Možno mi dá za pravdu, že keď oni spolu s pánom poslancom Chomom pracovali na ich pozmeňujúcom návrhu, tak dosť intenzívne spolupracovali aj s naším klubom a musím povedať, že pri niektorých bodoch možno by som si nárokovala aj na spoluautorstvo. Chcem tu poukazovať na príklad na to, že rozhodne nepodporujeme to, aby sa paralelne vyberal poplatok, miestny poplatok za rozvoj a to, že mestá a obce doteraz si už určili v súvislosti s vydanými územnými rozhodnutiami alebo na základe nejakých iných zmlúv či nepomenovaných kontraktov povinnosti, ktoré uložili developerom práve za týmto účelom, aby sa mohol zabezpečiť účel tohto zákona. To znamená, aby sa už predtým, než by sa vyberal ten poplatok za rozvoj, tí developeri boli povinní zabezpečiť napríklad prostriedky, finančné, nefinančné na vybudovanie infraštruktúry, na vybudovanie zdravotníckych zariadení a iných stavieb, na ktoré sa práve tento miestny poplatok má vyberať. Ja súhlasím s mojou predrečníčkou a trošku ma predbehla v tom, keď spomínala, že áno, tento návrh zákona je parciálny, rieši parciálnu vec, parciálny problém. Nevyriešime s tým všetky neduhy, ktoré sú spojené so stavebným konaním a taktiež nevyriešime zmenu cestného zákona. Ale dávame obrovský nástroj do rúk poslancov mestských a miestnych zastupiteľstiev práve preto, že oni najlepšie poznajú tú situáciu v ich... (Prerušenie vystúpenia časomerom.)
Blanár, Juraj, podpredseda NR SR (2021-11-10):
Ďakujem pánovi ministrovi, rovnako pánovi spravodajcovi. Prerušujem rokovanie o tomto bode programu a zároveň vás chcem informovať, vážené panie poslankyne, vážení páni poslanci, že sme vyčerpali program rokovania tejto schôdze určený na tento rokovací deň, a preto uzatváram aj dnešný rokovací deň. Budeme pokračovať zajtra o deviatej hodine zaradeným bodom o skrátenom legislatívnom konaní. Prajem vám všetkým pekný večer. (Prerušenie rokovania o 18.15 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 3. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 3. 2020.) 142
Pročko, Jozef, poslanec NR SR (2022-12-06):
Áno, na Karola reagujem, na Karola, na Karola, na Karola, na Karola. Takže naozaj ja som bol hlboko presvedčený, že tento populizmus, čo tu Viskupič predvádza, on je taký výkonný práporčík (reakcie z pléna), výkonný práporčík SaS-ky. On, oni mu povedia, on, on to tak zatroluje, povie, a pritom je, vyznie za naj, najväčšieho trola, ktorý tu kedy rozprával. Nerozumie sa tomu. Naozaj musím povedať, že my máme gastro a nám ministerstvo hospodárstva vtedy nepomohlo nijako. Pomohlo tým, čo mali prenájmy, zaplatené prenájmy, ale to bolo nespravodlivé! Toto je spravodlivé! Tri mesiace. Aj mne to bolo vysvetlené a pochopil som to veľmi, veľmi dobre, len pán Viskupič zase ide robiť aj so SaS-kou to, čo robia stále. Už to tu dnes bolo, Karol, povedané, všetko je zlé. Všetko, čo urobia, urobia, urobí táto vláda zle. Ale oni, oni tu rozprávajú, že čo táto vláda urobila. A vy ste kde boli, saskári?! Veď vy ste boli s nami vo vláde! Minister hospodárstva Sulík! Ako ste vy pomáhali?! Rozprávate tu o súdoch, kde bola Kolíková?! Spala?! Alebo čo robila?! Zeman... (Prerušenie vystúpenia časomerom. Hádka v pléne.)
E. Vestenický, poslanec: (2008-02-06):
Predseda Národnej rady Slovenskej republiky svojím rozhodnutím č. 517 z 2. januára 2008 pridelil návrh na ukončenie pôsobenia príslušníkov ozbrojených síl Slovenskej republiky v tejto misii na Golanských výšinách Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Zahraničný výbor Národnej rady Slovenskej republiky prerokoval návrh na svojej 28. schôdzi dňa 22. januára 2008 a odporučil Národnej rade Slovenskej republiky vysloviť súhlas s ukončením pôsobenia v misii UNDOF na Golanských výšinách. Výbor Národnej rady Slovenskej republiky pre obranu a bezpečnosť prerokoval návrh na svojej 30. schôdzi. Súhlasil s ním a odporučil Národnej rade Slovenskej republiky podľa čl. 86 písm. k) Ústavy Slovenskej republiky a § 12 ods. 5 a 6 zákona č. 321/2002 Z. z. o ozbrojených silách Slovenskej republiky v znení neskorších predpisov vysloviť súhlas s ukončením pôsobenia príslušníkov ozbrojených síl Slovenskej republiky v misii UNDOF na Golanských výšinách. Odporúčané uznesenie Národnej rady máte v prílohe tlače číslo 513. Pán predsedajúci, prosím, otvorte rozpravu.
Gál, Gábor, poslanec NR SR (2016-07-07):
Nie je otvorená schôdza, lebo článok 4 hovorí o prezentácii poslancov v odseku 5, „poslanec sa prezentuje tak, že stlačí tlačidlo 1 Prezentácia“. Po skončení intervalu, čiže my sme sa neprezentovali, čiže nebola otvorená vôbec riadne schôdza... (Prerušenie vystúpenia podpredsedníčkou NR SR.)
P. Paška, predseda NR SR: (2009-11-04):
Otváram rozpravu. Mám písomnú prihlášku od pánov poslancov Lipšica, Simona a Kužmu. Pán poslanec Lipšic, nech sa páči.
Glváč, Martin, podpredseda NR SR (2017-10-19):
Ďakujem. Prosím, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Petra Šucu a znie: „Vážený pán predseda, aké sú konkrétne závery zo spotrebiteľského samitu v Bratislave?“ Nech sa páči.
Hlina, Alojz, poslanec NR SR (2014-12-09):
Ďakujem veľmi pekne. Pán predseda, ja by som chcel, aby sme si v tom urobili nejakým spôsobom jasno. V piatok, v piatok niektorí kolegovia nerokujú, sú doma. Proste mi to príde hrozne neúctivo. Mali tu zákony, notoricky to sú, nebudem ich menovať, to sú niektorí notorickí kolegovia, ktorých sa to vždycky preloží. Ja som včera bol pod nožíkmi, ale dneska som tu, lebo prerokovávam svoje zákony. Mne to proste príde hrozne neúctivé, že sa takto správame a preto by som chcel mať v tom jasno, že ako sa bude postupovať do budúcna, lebo si myslím, že my tu nie sme holubári. Keď má niekto zákon, tak má tu byť, alebo však nech potom ho radšej nepredkladá, že procedurálne, procedurálny návrh je v tom, že som zvedavý, ako dopadnú tie body. Podľa mňa, to pán Abrhan, myslím, vtedy hovoril v piatok, by sa nemali, mali by sa vyradiť. V tomto prípade by sa mali naozaj vyradiť a nemal by nikto pišťať, že mu vyraďujú opozičné návrhy, lebo tu nebol, keď mal svoje návrhy prejednávať. Čiže ja sa s tým stotožňujem. (Potlesk.)
Pellegrini, Peter, predseda NR SR (2024-01-24):
Ďalší v rozprave vystúpi pán poslanec Škripek, nech sa páči.
Stančík, Andrej, poslanec NR SR (2022-09-21):
Ďakujem za slovo. Vážené panie poslankyne, vážení páni poslanci, predseda zahraničného výboru ma určil za spravodajcu k uvedenému návrhu zákona. Podľa § 73 ods. 1 zákona o rokovacom poriadku podávam v prvom čítaní spravodajskú informáciu k tomuto návrhu. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 30. augusta 2022 čl. 1236 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor a Zahraničný výbor Národnej rady Slovenskej republiky. Za gestorský výbor navrhujem Zahraničný výbor Národnej rady. Odporúčam, aby výbory predmetný návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Bagačka, Michal, poslanec NR SR (2014-12-12):
Ďakujem za slovo. Pán minister, normálne uvažujúci človek, myslím, že z toho vystúpenia pochopil a zobral si svoje, a ja som si istý, že drvivá väčšina aj opozičných kolegov chápe, o čo ide, a viacerí aj konštatovali, keby som tak parafrázoval, že zvolanie schôdze je blbosť, ale keď už sme začali, tak by bolo prehrou len tak skončiť. A navyše hlavne „Zajac silou-mocou chcel, aby schôdza bola, lebo sa chce pretŕčať“, koniec citátu. Ale ešte by som aj doplnil Dušana Jarjabka, ja si myslím naozaj, že ste si strelili do kolena touto schôdzou, a dokonca si myslím, že ešte aj vyššie. Ale keby som mal vrátiť sa k podstate a keby sa ma na skúške opýtali, čo z tohto celého by sa dalo zhrnúť do jednej vety, a už to bolo spomínané: za minulej vlády 6,72, teraz 6,15. Ďakujem.
Danko, Andrej, predseda NR SR (2018-09-11):
Ďakujem. Pán poslanec Gröhling.
Blaha, Ľuboš,  podpredseda NR SR (2024-02-21):
Pani poslankyňa Beáta Jurík.
Pčolinský, Peter, podpredseda NR SR (2023-02-14):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre vzdelávanie vedu, mládež a šport, poslancovi Karolovi Kučerovi. A po spravodajcovi prerušíme rokovanie a budeme hlasovať.
Mazurek, Milan, poslanec NR SR (2018-11-27):
Jano, menoval si vo svojom naozaj výbornom vystúpení mnoho masakrov, ktorých sa dopustili izraelskí v podstate teroristi na niekdajšom slobodnom palestínskom národe, ktorému ukradli pôdu. Ale bolo zaujímavé sledovať, aj keď si hovoril o tých strašných veciach, ako tehotným ženám vyrezávali proste deti z tela a podobne, čo potvrdzovali očití svedkovia o tých brutálnych neuveriteľných násilných scénach, tak pána Danka ani trošku neťuklo, absolútne ľahostajnosť, apatia. Predstav si, že by si o tom istom hovoril, ale obeťou by neboli Palestínci, ale Židia. Hádzalo by ho na tej stoličke ako vrtuľa, to som si jednoducho istý. A to je presne ten selektívny princíp, že jedna obeť je viac ako druhá, ale pre mňa to tak nie je a takisto myslím, že aj pre nás všetkých. Jednoducho, v čom je ten Palestínec horší, ktorý sa stal terčom toho násilia, oproti tým Židom? Ale ich to vôbec netrápi, je im to úplne jedno. A smutné je, lebo možno naozaj asi nie je na mieste porovnávať politiku nacistického Nemecka s Izraelom, pretože nacisti boli po vojne súdení. Títo zločinci, títo vrahovia, násilníci a teroristi sa stali členmi izraelskej vlády po ustanovení tohto štátu, dokonca i prezidentom. To znamená, tam je dosť podstatný rozdiel.
Blaha, Ľuboš, poslanec NR SR (2015-05-28):
Pán Dzurinda, včera tu mal Robert Fico prejav, v ktorom používal fakty. Ten prejav mal úroveň. To, čo ste dneska vy predviedli, to bolo čisté osočovanie. To bol prejav ohrdnutej nevesty. Vyslovene z vás sršia komplexy menejcennosti, pán kolega. Toto naozaj nie je hodné expremiéra, nie je hodné. Tu osobne urážať, mravčať, mňaučať, vyzapovať po premiérovi, nadávať mu. Vy ste vyslovene klesli na úroveň malého chlapca. Ja mám z toho až husiu kožu, že vy ste boli premiérom Slovenskej republiky a dneska sa správate ako treťotriedny komik. Je to naozaj smutné. Dokonca vôbec prirovnávať strategický majetok, úplne rodinné striebro Slovenskej republiky, k vašej chajde niekde v Hradišti pod Vrátnom, to sú, to sú vaše mentálne horizonty, pán kolega, to sú vaše mentálne horizonty. A presne tak to vyzeralo. Tí Taliani sa museli plieskať po bruchu, keď videli, kto proti nim stojí na Slovensku. Oni videli to, že proste získajú z toho takú dobrú cenu, s takýmito ľuďmi, s takouto mentalitou, to bola pre nich jedna báseň. Jedna báseň. 24-miliardová vata a tomu vy hovoríte dobrá cena. Pán kolega, to nebola dobrá cena. To nie je dobré podnikateľské prostredie. Tam boli možno dobré provízie, ale určite nie dobrá cena. Celá vaša privatizácia bola veľmi špinavá. A viete prečo? Pretože sa mýlite, vy ste povedali, že na to netreba univerzity. Pán kolega, treba na to univerzity, a tí Taliani tam majú ľudí, ktorí mali univerzity, a natrafili na človeka, ktorý hovorí o chajde v Hradišti pod Vrátnom. Preto to takto dopadlo, preto to takto zle dopadlo pre Slovensko a váš komplex menejcennosti je na mieste. Ja som veľmi rád za vás, že konečne googlujete, že ste objavili slovo mantra, gratulujem vám, vzdelávajte sa aj naďalej, ale dúfam, že už nikdy nebudete mať možnosť znova privatizovať. Vaša privatizácia to bolo tuti fruti per italiano, tudle nudle pre Slovensko. To bola vaša privatizácia. (Smiech v sále a potlesk.)
Zmajkovičová, Renáta, podpredsedníčka NR SR (2014-06-06):
Pán poslanec Chren.
Náhlik, Peter, poslanec NR SR (2016-10-12):
Ďakujem. Vážený pán predsedajúci, ako spoločný spravodajca navrhujem, aby sa o návrhu zákona hlasovalo na najbližšom hlasovaní.
Hrnčiar, Andrej, podpredseda NR SR (2016-10-19):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Tiborovi Bernaťákovi.
Pellegrini, Peter, predseda NR SR (2015-03-19):
Hlasujeme o bode 7 spoločnej správy s odporúčaním gestorského výboru schváliť ho. (Hlasovanie.) Prítomných 140 poslancov, za hlasoval 1, proti bolo 105, zdržalo sa 34 poslancov. Tento bod sme neschválili.
Laššáková, Jana, podpredsedníčka NR SR (2013-05-28):
Na vystúpenie pána podpredsedu s faktickými poznámkami páni poslanci Osuský, Kaník, Jarjabek, Matovič. Končím možnosť prihlásiť sa s faktickými poznámkami. Nech sa páči, pán poslanec Osuský.
Kollár, Boris, predseda NR SR (2020-09-17):
Vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave. Nech sa páči, pán poslanec Karahuta. (Reakcia z pléna.) Áno, v druhom. Pán minister sa pomýlil. To je otvorenie v druhom čítaní.
B. Bugár, podpredseda NR SR: (2004-06-18):
M. Juščík, poslanec: Vážený pán predsedajúci, vážené dámy, vážení páni, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej  republiky vystúpil v prvom čítaní o návrhu Výboru Národnej rady Slovenskej republiky pre životné prostredie a ochranu prírody na vydanie zákona  o Environmentálnom fonde a o zmene a doplnení niektorých zákonov, ktoré máte v tlači 730. Ako spravodajca Výboru Národnej rady Slovenskej republiky pre životné prostredie a ochranu prírody, čo sa týka môjho stanoviska k tomuto návrhu zákona v prvom čítaní, konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. S ohľadom na oprávnenia, ktorá pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky  v súlade s rozhodnutím predsedu Národnej rady Slovenskej republiky č. 745 z 31. mája 2004 prideliť návrh zákona v druhom čítaní jednotlivým výborom. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky určiť výbor pre životné prostredie a ochranu prírody. Pán predsedajúci, ďakujem. Otvorte rozpravu.
Krajniak, Milan, minister práce, sociálnych vecí a rodiny SR (2020-10-20):
Vážený pán predseda, vážené dámy a páni, v čase zvýšeného rizika nákazy ochorením COVID-19 najmä pre tých ľudí, ktorí sú zdravotnícki pracovníci, lekári a zamestnanci zariadení sociálnych služieb, navrhujeme, aby takíto v prípade toho, toho, že sa nakazia COVID-om-19, dostávali de facto stopercentný, stopercentnú péenku, a vyriešiť to chceme tým, že dostane každý v prípade ochorenia tzv. úrazový príplatok vo výške 25 %. Keďže to chceme urobiť čo najrýchlejšie, preto sme navrhli skrátené legislatívne konanie. Ďakujem.
Glváč, Martin, podpredseda NR SR (2019-09-11):
Ďakujem. Chce sa vyjadriť spravodajca? Nech sa páči.
Novotný, Viliam, poslanec NR SR (2013-09-05):
Ja by som najprv k predrečníkovi len jednu poznámku. Aj keď to nesmiem, tá vecná rozprava bola aj včera k prvému sociálnemu zákonu, ktorý predkladal pán minister Richter a už dávno tu nebola taká dobrá nepolitická a vecná diskusia. Ale teraz k pánovi poslancovi Beblavému. Ďakujem veľmi pekne, že vystúpil a že zanalyzoval túto situáciu. Aj som dobehol z kancelárie, aby som mu dal faktickú poznámku. A chcem povedať v podstate tri veci. Tá prvá vec je, že chválapánubohu, že vládny návrh zákona o rodičovskom príspevku vyzerá tak, ako ho predkladá dnes pán minister Richter. Lebo pôvodne mal vyzerať ináč. To, čo je tu predložené, je v podstate technická novela, ktorá otvára priestor na pozmeňovacie návrhy v druhom čítaní. Ale to, čo pôvodne uvažovalo urobiť ministerstvo práce, sociálnych vecí a rodiny, voči čomu si sa aj ty, pán poslanec Beblavý, veľmi silne a jasne postavil, bolo to, aby výrazným spôsobom obmedzilo poberanie rodičovského príspevku pre pracujúcich rodičov. Chválapánubohu, ministerstvo práce, sociálnych vecí a rodiny aj vďaka aktivite SDKÚ - DS a pána poslanca Beblavého od toho odstúpilo. A tá moja posledná poznámka je k pozmeňovaciemu návrhu, ktorý si avizoval, ktorý by si chcel predložiť v druhom čítaní. Dnes máme rodičovský príspevok a dnes máme príspevok na starostlivosť o dieťa. Ony sa vlastne prekrývajú, ale nie sú totožné. Jeden dostáva rodič, keď sa stará o dieťa sám, druhý, keď dáva dieťa do zariadenia. Jeden z týchto príspevkov je logicky navrhovaný na valorizáciu a zväčšenie z 230 na 260 eur z dôvodu, že tie škôlky sú jednoducho stále drahšie. Na druhej strane ale platí aj to, čo na záver povedal pán poslanec Beblavý, že mali by sme systémovo uvažovať o tom, lebo ani toto nie je celkom systémové a spravodlivé sociálne riešenie. Mali by sme naozaj rozmýšľať o tom, ako podporiť pracujúcich ľudí, aby mali deti.
Šimečka, Michal, podpredseda NR SR (2024-04-23):
Ďakujem veľmi pekne. Otváram rozpravu, do ktorej som dostal jednu písomnú prihlášku na vystúpenie od pani poslankyne Mesterovej a týmto jej dávam slovo. Prosím, pani poslankyňa.
Blanár, Juraj, podpredseda NR SR (2023-03-30):
Ďakujem. A ešte pani poslankyňa Žitňanská s procedurálnym.
Šeliga, Juraj, podpredseda NR SR (2021-03-18):
Ďakujem pekne, pán poslanec.
Paška Pavol, predseda NR SR (2014-05-16):
(Hlasovanie.) 123 prítomných, 47 za, 73 proti, 3 sa zdržali. Tento procedurálny návrh sme neschválili.
B. Bugár, podpredseda NR SR: (2004-09-24):
J. Ševc, poslanec: Ďakujem pekne, pán podpredseda. Pán Šimko, ja len s vami môžem súhlasiť, len chcem pripomenúť, že bodaj by ste mali pravdu, že budú slobodné voľby a že sa problém vyrieši. Ale musím vám povedať, nebude mieru medzi Tigritom a Eufratom, pokiaľ tam budú koaličné vojská. Ďakujem.
L. Žitňanská, poslankyňa: (2007-03-29):
K predloženému návrhu pána poslanca Lipšica predkladám pozmeňujúci návrh, ktorý spočíva v dvoch bodoch. Prvý bod. Čl. I navrhujem doplniť bodom 3, ktorý znie: „V deviatej časti sa za dvanástu hlavu vkladá trinásta hlava, ktorá vrátane nadpisu znie: „§ 879j. Ustanoveniami tohto zákona sa spravujú aj právne vzťahy, ktoré vznikli pred 1. júnom 2007. Vznik týchto právnych vzťahov, ako aj nároky, ktoré z nich vznikli pred 1. júnom 2007, sa však posudzujú podľa doterajších predpisov.“.“ Ide o štandardné prechodné ustanovenie v Občianskom zákonníku, aké mávame na riešenie situácií, aby bolo zrejmé, na ktoré vzťahy sa nová právna úprava vzťahuje. A čo považujem za dôležité? 2. bod pozmeňujúceho návrhu, ktorým navrhujem doplniť novelu Obchodného zákonníka. A konkrétne v § 267 ods. 2 navrhujem takéto znenie: „Vo vzťahoch upravených týmto zákonom neplatia ustanovenia § 39 ods. 2 a § 49 Občianskeho zákonníka s výnimkou dohody o voľbe práva alebo tohto zákona podľa § 262.“ Ani podľa súčasného právneho stavu právna úprava Občianskeho zákonníka, ktorá umožňuje odstúpiť od zmluvy, ktorá bola uzatvorená v tiesni, sa nevzťahuje na obchodnoprávne vzťahy z jednoduchého dôvodu, v obchodnoprávnych vzťahoch predpokladáme, že máme proti sebe dvoch profesionálov, ktorí vedia zvážiť všetky riziká daného právneho vzťahu. Preto navrhujem v súlade aj so súčasnou právnou úpravou, aby navrhované ustanovenia Občianskeho zákonníka, ktoré navrhuje pán poslanec Lipšic vo svojom návrhu zákona, sa nevzťahovali na obchodnoprávne vzťahy. Zároveň táto veta obsahuje dodatok: „s výnimkou dohody o voľbe práva alebo tohto zákona podľa § 262“. Zmysel je ten, aby nebolo možné špekulatívne podriadiť inak občianskoprávne vzťahy  Obchodnému zákonníku, len z toho dôvodu, aby toto ustanovenie sa vzťahovalo aj na obchodnoprávne vzťahy. To je podstata môjho pozmeňujúceho návrhu. Pani poslankyňa, nech sa páči. Ďakujem pekne.
Grendel, Gábor, podpredseda NR SR (2020-03-25):
Ďakujem, pán poslanec. Teraz sa pýtam, či sa chce niekto prihlásiť do rozpravy ústne. Jeden. Pán poslanec Tomáš, nech sa páči, máte slovo. Rozumieme sa, s pánom poslancom Kuffom už máme takú neverbálnu komunikáciu, že toto tentokrát neprejde. Prečítal som jeden pán poslanec a tým to bolo ukončené. Ďakujem.
Pollák, Peter, poslanec NR SR (2021-09-29):
Ďakujem pekne. Dovoľte mi nadviazať na rozpravu pána poslanca Šeligu. Vítam to, že Generálna prokuratúra oslobodila toho rómskeho chlapca, ktorý si pomohol troškou dreva, kde urobil škodu za pár centov. Zároveň mám jednu otázku na pána generálneho prokurátora. Ak dovolíte, tak budem citovať z vašej správy.
Glváč, Martin, podpredseda NR SR (2019-04-05):
Poslanec Ivan.
Zmajkovičová, Renáta, podpredsedníčka NR SR (2014-04-01):
Pán poslanec Jarjabek.
Droba, Juraj, poslanec NR SR (2016-12-01):
Ďakujem za vystúpenie kolegovi Martinovi Klusovi. Ja len pár slov k tomu, čo povedal. Ja ich v podstate rozmením úplne do praktického života na drobné a budem adresovať kolegom zo strany SMER, ktorí tento návrh iniciujú. Uvedomte si, prosím vás, že vy výmenou za to, že zabetónujete ctených kolegov Blanára, Bašku a Chudíka, umožníte zvolenie Mariana Kotlebu v Banskobystrickom kraji. Toto je vaše maslo na vašej hlave, ktoré si budete niesť so sebou. Ja vás na to veľmi výrazne upozorňujem a netvrdím, že tí traja spomínaní kolegovia by neboli vyhrali tak či tak. Myslím si, že sú stále favoritmi vo svojich krajoch. Ale vy týmto de facto umožníte znovuzvolenie Mariana Kotlebu v Banskobystrickom kraji a budete za to niesť dôsledky. Ďakujem.
Kaliňák, Robert, podpredseda vlády a minister vnútra SR (2014-10-30):
Ďakujem pekne. Keď obídem skutočnosť, že pán Hudacký nereagoval na predrečníka, teda na mňa, nemám mu tým pádom čo veľmi povedať. Faktom zostáva, že napríklad pán poslanec Kaník, ktorý teda hovoril, že pán premiér zvykne odísť, tak pre istotu pred mojou reakciu, už si tu, pán poslanec, už je tu. (Smiech v sále.) Pán poslanec, no viete čo, keď ja som vás úmyselne v tom príhovore nespomenul, ale keď teda žiadate, aby som to spomenul, viete, rozdiel medzi vami a pánom ministrom Richterom je zásadný. Pána ministra musíte odvolávať, my sme nemuseli vás odvolávať, lebo vás odvolali vlastní. A dvakrát. (Potlesk a reakcie z pléna.) Čiže nakoniec vás odvolali vaši vlastní a tu sa pýtajme, pýtajme sa, že prečo. Čo je dôležitejšie, v tejto súvislosti sa nechcem veľmi hádať, ale čo je veľmi dôležité, ja som vystúpil v podstate ako vo faktickej poznámke, určite ešte aj bude príležitosť, aby sme mohli spolu diskutovať širšie v tejto sále, ale chcel som vám naznačiť iba ten jeden paradox, že myslím, že pán poslanec Brocka to spomínal. Áno, ale Robert Fico mal jednak najvyšší počet preferenčných hlasov, to sa stalo tuším aj vašej strane, preto som nespomínal, že Daniel Lipšic je tu nelegitímne, hoci tu dnes teda nie je, ale faktom zostáva, že to sú, ktorí sa stanú lídrami a majú právo opustiť stranu vtedy, keď si myslia, že smerujú iným smerom. A teraz hovorím, že na čele opozície dnes je človek, ktorý sa nedostal do parlamentu legitímne z tohto uhlu pohľadu, so svojou stranou, so svojím programom, a preto sa s ním aj veľmi ťažko, samozrejme, bojuje, pretože on môže robiť, čokoľvek chce, napriek tomu v tých očiach našich stúpnuť nemôže, lebo neprešiel tým sitom, ktorý demokracia, na ktorú sa tak často odvolávame, je jediný princíp. Získať dôveru občanov. To, že každý môže tárať, čo chce, áno, iste to je súčasťou demokracie, ale by ste mohli v parlamente vystupovať a brať si do úst slovenský národ môžete vtedy, keď získate jeho dôveru. (Potlesk.)
Matovič, Igor, poslanec NR SR (2012-07-24):
Janka, tiež ma mrzí veľmi, že vlastne v takejto otázke, kde všetci sa zhodneme určite v tejto sále, a nepredpokladám, že tu niekto je iný, že to vzdelanie je základ, že zbytočne presúvame alebo posilňujeme kompetenciu samospráv. Jasné, samospráva je pekná vec. Nech keď samospráva je zodpovedná, nech si sama spravuje veci, ktoré na starosti má. Ale nevidím absolútne žiadny dôvod na to, aby v tejto otázke naozaj prišiel befel z pozície štátu a štát povedal, toľko a toľko percent trebárs v porovnaní s počtom obyvateľov alebo detí musíte vytvoriť miest v CVČ-čkach, toľko a toľko peňazí tam pôjde, a nenechávať tieto otázky práve na samosprávu. Minulý týždeň sme prešli si pár osád. A nechcem tento príklad príliš používať. Ale naozaj ja môžem povedať, že na Luníku, keď sme vyšli od starostu, tak potom medzi tými ľuďmi sa mi prihovoril odrazu človek, o ktorého, poviem to možno škaredo, neobtrel by som si bicykle. Tiahlo z neho ako zo suda a buď bol sfetovaný, alebo spitý. A keď mi odrazu povedal, že ja som tu bývalý starosta, a keď mi vedľa neho chlapík povedal, že, áno, štyri roky tu bol starostom, tak vtedy som sa zhrozil. Keď štát vlastne pristupuje k samospráve tak, že vlastne povie, však koho si ľudia zvolili, tak ten je najmúdrejší a ten nech spravuje veci, nemyslím si, že to je úplne vždy správne. Použil som tento extrémny príklad, aby sme si uvedomili, že nie všetci starostovia sú natoľko zodpovední a uvedomelí, aby naozaj nepodľahli pokušeniu urobiť miesto krúžkov pre deti si nový lepší chodník alebo zastávku MHD.